Etti Kagarov

Etti Kagarov (sündinud 28. jaanuaril 1956 Kohtla-Järvel) on Eesti poliitik ja muuseumijuht.

Ta on lõpetanud Kohtla-Järve 1. Keskkooli 1974. aastal ja Väimela Näidissovhoostehnikumi veterinaarvelskrina 1979. aastal. 2001. aastal lõpetas ta Tallinna Pedagoogikaülikooli sotsiaaltöö erialal magistrikraadiga.

Etti Kagarov kuulus 2000–2010 Eestimaa Rahvaliitu ja alates 2011. aastast Sotsiaaldemokraatlikku Erakonda.

Kagarov oli Kohtla vallavolikogu esimees 1996–2003 ja Kohtla vallavanem 2003–2014. Ta on olnud Riigikogu XII ja asendusliikmena korraks ka XIII koosseisu liige. Ta kandideeris 2023. aasta valimistel XV Riigikokku, kogus valimisringkonnas nr 7 (Ida-Virumaa) 154 häält ning ei osutunud valituks.

Kagarov on üks lastekaitseseaduse algatajaid. 

2018. aastast on ta Eesti Kaevandusmuuseumi direktor."Kaevandusmuuseumi juhiks sai Etti Kagarov". ERR, 9. märts 2018

Tunnustus
 2009 Ida-Virumaa teenetemärk

Viited

Kategooria:Eesti poliitikud
Kategooria:Eesti muuseumitöötajad
Kategooria:XII Riigikogu liikmed
Kategooria:XIII Riigikogu liikmed
Kategooria:Sündinud 1956